CPI วิ่ง 6% นลท.เก็งกำไร รับอานิสงส์ “น้ำมันปาล์ม” ขาขึ้น
CPI วิ่ง 6% นลท.เก็งกำไร! โบรกฯคาดรับอานิสงส์ “ราคาน้ำมันปาล์ม” อยู่ในช่วงขาขึ้น
24 ม.ค. 2565

ผู้สื่อข่าวรายงานว่า วันนี้ 24 ม.ค. 2565 ราคาหุ้น บริษัท ชุมพรอุตสาหกรรมน้ำมันปาล์ม จำกัด (มหาชน) หรือ CPI ณ เวลา 10:55 น. อยู่ที่ระดับ 3.78 บาท บวกไป 0.22 บาท หรือขึ้นไป 6.18% โดยทำจุดสูงสุดที่ระดับ 3.90 บาท และทำจุดสูงสุดที่ระดับ 3.68 บาท ด้วยมูลค่าการซื้อขาย 83.58 ล้านบาท

นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ (ประเทศไทย) กล่าวว่า ราคาหุ้นกลุ่มน้ำมันปาล์มที่ปรับตัวขึ้น คาดมาจากนักลงทุนเข้าเก็งกำไรหลังราคาสินค้าโภคภัณฑ์ปรับตัวขึ้นต่อเนื่อง ขณะเดียวกันทิศทางราคาน้ำมันปาล์มในตลาดโลกก็ยังอยู่ในช่วงขาขึ้นเช่นกัน